**Skriveramme for skoleutvikling i DEKOM  
*Trøndelagsmodellen***

|  |  |  |  |
| --- | --- | --- | --- |
| Skole: | Tidsperiode: | UH:: | Navn på UP2 |

|  |  |  |
| --- | --- | --- |
| **STRUKTUR** | **INNHOLD** | **KOMMENTARER** |
| 1. Situasjonsbeskrivelse og analyse | Hva er ståstedet til skolen?   * Hva viser nasjonale prøver, kartleggingsprøver, elevundersøkelsen og eksamen? * Annet kunnskapsgrunnlag eksempelvis det lærere, elever, foreldre og ledelse forteller om læring og undervisning ved skolen?   Hvilke sammenhenger kan vi se mellom skolens undervisning, læringsmiljø og elevenes læring? | For å forankre og skape eierskap er det særlig viktig å involvere  lærerne i analysefasen.   Forankring er eierskapet som alle involverte trenger for å engasjere seg i et arbeid. Involvering av skolens lærere er viktig i alle faser av arbeidet. Gjennom involvering skapes erkjennelse og følt behov for forbedring. Lærere stiller ofte gode forskningsspørsmål, og de har nødvendig lokal kunnskap om egen skole. Dette er sentralt i oversettelse av teori og utforming av tiltak for utprøving. |
| 2. Mål | Hva vil dere oppnå?  Tenk konkret, og beskriv gjerne undervisningspraksiser eller elevpraksiser. | Her bør man unngå målformuleringer som «å ligge på landsgjennomsnittet på nasjonale prøver»; eller «elevene på vår skole skal trives bedre». |
| 3. Tiltak | Hvilke tiltak og aktiviteter planlegger dere for å nå målene? | Tiltak bør spesifiseres på flere nivå (Elev, lærer, skole)   Tiltak kan være samarbeidsstrukturer, organisering, utprøving av nye undervisningsformer, læringsaktiviteter for lærere, ressursgruppe og møtepunkt med ekstern støtte eller bruk av digitale ressurser. Det kan være nødvendig med en egen plan som viser tiltaksnivå, milepæler og ansvarlige.   Se tiltak i sammenheng. Skoler som bygger på kunnskap organisasjonen allerede har, og viderefører elementer fra tidligere forbedringsarbeid gjennom nye prosjekter, lykkes bedre enn skoler som hopper fra det ene til det andre. |
| 4. Organisering og forankring | Hvordan planlegger dere organiseringen av utviklingsarbeidet?   * Hvem gjør hva i gjennomføringen av planen? * Møteplasser/læringsarenaer (tydeliggjør SKU!) * Interne og eksterne samarbeidspartnere (UP1 og UP2) * Forankring\* | \* Forankring er eierskapet som alle involverte trenger for å engasjere seg i et arbeid. Involvering av skolens lærere er viktig i alle faser av arbeidet. Gjennom involvering skapes erkjennelse og følt behov for forbedring. Lærere stiller ofte gode forskningsspørsmål, og de har nødvendig lokal kunnskap om egen skole. Dette er sentralt i oversettelse av teori og utforming av tiltak for utprøving. |
| 5.Vurdering | Hvordan skal dere vurdere i hvilken grad målene med utviklingsarbeidet er nådd, underveis for å korrigere – og til slutt for å vurdere resultat?  Hvilke tegn på læring/forbedring vil dere se etter?   * Dette må være i samsvar med mål nevnt i punkt 2 | 1. Vurdering av prosess (underveisvurdering) 2. Vurdering av effekt/virkning ved prosjektslutt   Tegn på læring kan man se etter ved å studere elevresultater,  logg, film, intervjuer etc. |

**RAMMER FOR SKOLEUTVIKLING INNEN DEKOM**

Den desentraliserte ordningen (DEKOM) skal bidra til at alle skoleiere gjennomfører egne kompetanseutviklingstiltak, som er tilpasset de behovene som viser seg gjennom lokal tilstandsvurdering. Ordningen skal bidra til forbedring i norsk klasserom, både når det gjelder læring og trivsel – og har derfor *læreres undervisningspraksis* i fokus.

I Trøndelagsmodellen har vi flere strukturer som skal støtte opp under DEKOMs intensjoner. En av disse strukturene er «DE FIRE SPØRSMÅLENE», som av og til opptrer som spørsmål, andre ganger som imperativer eller punktliste. Poenget er at de representerer kjennetegn ved god skolebasert kompetanseutvikling. Disse kjennetegnene skal vi se igjen i skoleutvikling som skjer under paraplyen DEKOM.

Kjennetegn ved DEKOM-arbeid:

1. Utviklingsarbeidet skal være organisert som kollektive læringsprosesser[[1]](#footnote-1) i, eller mellom skoler
2. Utviklingsarbeidet skal være forankret[[2]](#footnote-2) på skolen
3. Utviklingsarbeidet skal ha en tydelig retning, og ikke være fragmentert[[3]](#footnote-3)
4. Utviklingsarbeidet skal ivareta elevstemmen[[4]](#footnote-4) i planlegging, gjennomføring og evaluering

1. Kollektive læringsprosesser kan foregå på hele, eller deler av skolen – og også på tvers av skoler. Poenget er at læringen skjer i et profesjonsfellesskap, og at det både bringes i ny teori, og foregår utprøving i praksis som påfølges av refleksjon og vurdering. Prosessene skal planlegges i tidsrom; dette er altså mer enn tradisjonelle samlinger og kursdager.   
    [↑](#footnote-ref-1)
2. At arbeidet er forankret vil si mer enn politisk forankring og partssamarbeid. Forankring er eierskapet som alle involverte trenger for å engasjere seg i et arbeid. Involvering av skolens lærere er viktig i alle faser av arbeidet. Gjennom involvering skapes erkjennelse og følt behov for forbedring. Den gode starten er viktig for å lykkes med skoleutvikling. Lærere stiller ofte gode forskningsspørsmål, og de har nødvendig lokal kunnskap om egen skole. Dette er sentralt i oversettelse av teori og utforming av tiltak for utprøving.  
    [↑](#footnote-ref-2)
3. Sammenheng og koherens er sentralt for å lykkes med skoleutvikling. Skoler som bygger på kunnskap organisasjonen allerede har, og viderefører elementer fra tidligere forbedringsarbeid gjennom nye prosjekter lykkes bedre enn skoler som hopper fra det ene til det andre. Unngå fragmentering, skap sammenheng – og hold fast.  
    [↑](#footnote-ref-3)
4. Å ivareta elevstemmen betyr rett og slett å være våken for virkning i klasserommet. Ettersom skoleutvikling handler om å forbedre undervisningskvalitet, så er elevarbeid, elevutsagn og elevatferd viktige signaler å navigere etter – både i planlegging av skoleutvikling, gjennomføring og evaluering. Elevundersøkelsen kan brukes, men det kan også anekdoter fra lærere og elevsamtaler av mer eller mindre systematisk karakter. [↑](#footnote-ref-4)